4 ISIGIDIMI SAMAXOSA DECEMBER 01, 1884

.

IZIFUNDO ZE SABATA

Amalungu e Ramente Zabantsundu.

Akuko mfuneko yokuba umntu abe yinzulu yokwazi Izibalo, ukuze ade abe nokusiqonda isimo elalikuso, ububi baso, i Bandla lase Korinte ngexa awalibalela ngalo u Paulosi incwadi yake yokuqala.

Ngentsikelelo ka Tixo kuwo umsebenzi ab’ewenza u Paulosi, simfumana exuma ade amise ibandla lika Kristu kweso sixeko sase Korinte sasizele yinkohlakalo, apo ke wasebenza kona iminyaka yomibini waba nempumelelo enkulu. Sekulixeshana ke, emvenikweni kokuba emkile kubo, wabab'alela incwadi yake yokuqala, incwadi awayibalela ukuncencesbela oko wabe ekutyele, nokuya kulungisa ngokunye into ebezite ngexesha lokungabiko kwake zonakala. Nakuba amalungu ale Ramente yase Korinte aye ngamadoda anokwazi, noko ayezaliswe luqanqalazo, nomona, nokuzinikela kwinkanuko zenyama. Kwenye indawo sixelelwa ngemibulo emasikizi kunene eyayikona, ati u Paulosi ngenxa yayo, ayigxeke kunene yonke i Ramente ngokuswela kwayo ukubonakalisa ukusitiya, nokusi- casa ngokungapezulu isono. Ufike kananjalo agxeke uhlobo abablangana ngalo ukuk'umbuza ukufa kuka Kristu,—“ Ukuhlangana kwabo endaweni yokubalungisa kusuka kungenise ukonakala kubo,” waye esiti kananjalo ekwenjeninje kwabo “ baziselela, bezityela umgwebo.” Ukuba ingaba imimiselo ka Kristu ayenzi kulunga kwanto kuzo intliziyo zetu, umayibe ke ibangela ulonakalo lwazo; emayiti kananjalo ukuba ayizitambisi, izilungise intliziyo zetu, ibe iyaziqaqadekisa, zaye intlondi zokukohlakala zifika zimelane kanye nokutyiwa kwe mitendeleko.

Make sikangele ke ukuba asinandawo na singazifumanayo zinokwalamana kwezi Eamente zimbini,—eyase Korinte nezaba Ntsundu base South Africa.

Ku Mfundisi owenza ngoloyiko nenzondelelo umsebenzi wake, isimo ezikuso ngoku ezi Eamente zaba Ntsundu siyoyikisa, ngenxa yokubola ezibole ngako. Siti esi simo sifike siyipitizelise intliziyo, xa angaba ucinga icebo angenza ngalo ukulipilisa ibandla.

Imayibe, mhlaumbi, oku kubangelwa luyekelelo olukoyo ekungenisweni kwabo bamkelelwa ekubeni ngamalungu. Ukwamkelwakwolutsha—masiti intsapo,kuba asinakubabiza ngagama limbi ngenxa yobuncinane babo silinganisa ngabo, intwana ezingekabi nalo nolwazi olupi ngazo Izibalo, nokulindelweyo kulowo uzibiza ngobu Kristu, ukanti ke noko amagama azo selefakwe pakati komqulu wabo bafanelwe kukusihlala eso Sitebe se Nkosi, badle u Mtendeleko; abantwana, kananjalo, abangekabi nalwazi luzeleyo ngawo lo Mmiselo, abazikumbulela bona ukuba ngokuba ngamalungu e Ramente “ basindile.” Ewe, bangaba mhlaumbi banalo ulwazana oluse bunkungu ngayo lento ikuku “Gwetyelwa ngokblo,” bafike ke bati nxwelema apo bangabi nakudlulela pambili; kuba bekuswele ukupaula ukuba, ngapandle ko “Ngcwaliso,” olusisiqamo so “ Gwetyelo,” isadandalaze pandle eyona ngcambu ib’ifanele ukwendela ekunyakameni okungapantsi komhlaba, ingcambu egcina ukuba upile umti noko libaleleyo igala. Bacinga bona ukuba kuyinto elula ukwamkela ubungcwalisa bomnye, bangayinanzi indawo yokuba umyalelo ufike uti, “Yibani ngcwele kuba Mna ndingcwele.”

Kungodano nosizi olukulu ekukade siyibona ukwapulwa kwayo lemimiselo ka Kristu kwi Eamente ezi Ntsundu. Lufike u Pehlelelo ne Sityo se Nkosi, ezonto zikangelelwe ukuba zi Lusindiso lupela, ukanti ke yena u Kristu ukuzimisa kwake waye funa ukuba zibe lupau nje kodwa lwanga pandle lwento eyiyo inguquko yangapakati. Indawo yokuti,—“ Manizalwe ngokutsha” kwandulela yona; ngapandle ke kwale nguquko ifezekileyo yentliziyo— inguquko yona ehla izibonakalalise empilweni, nasekuzipa- teni kwake kwakweli—akuko namnye, ndoda, mfazi, na mntwana unalo ilungelo lokusondela e Sitebeni se Nkosi. Kanye ukutya isonka esi nokusela iwayin le yodwa, oko kukuti pambi ko Tixo, pambi kwe Ngelosi, napambi kwa bantu “Mna ndingo ka Kristu, nditengwe ngegazi Lake, ndahlaulwa ngobabalo Lwake; kum ke nobom ngokwabo, xa ngaba abu Naye bulilize.”

Akukade sisand’ukubaliselwa linenekazi elitile elingu mfundisikazi kwesinye sezikolo zaba ntsundu e Koloni, ngento eliti yahlungisa intliziyo yalo ngokungatetekiyo.

Lalibalisa ngentombazana esikolwenisalo apo, eyavakalisa ukuba iyaguquka; yati kwakamsinya emva koko yalangazelela ukunga ingangeniswa e Bandleni. Ngesimilo yaye iyintombazana ekolisileyo kanye, ekwati ke kuba noko

kwakungeko salelo sasingamiswayo endleleni yayo (ngapandle kwesi sokuba isengu mntwana, yaye ingekazivavanyi kananjalo), yamkelelwa kambe e Ramenteni. Kute kamsinyane emva kokuba kwenjiwe njalo, saqala kaloku sayenye into isimilo sayo, saba sibi kunokwa ngapambili. Kwakuba nje kude kwafuneka lento yalatiswe unina. Eyivile unina usuke wati, “Kaloku ngoku ulilungu le Ramente ngoko ke ucinga ukuba akusekwani.”

Kwa into yolu hlobo ke yehla kwakweso sikolo. Enye yentombazana yayisifa ngangokuba kucingwe ukuba mayibe yoqauka, ekwati ke ngalo nxa kwafuneka kubizwe uyise, ngokuti mhlaumbi angatanda egoduke nayo. Pambi kokuba emke nayo ke uyise, umfundisikazi wavakalisa ku yise lowo ngomnqweno wake wokunga intombi leyo yake ngeyibe nobunq'ina ebushiyayo ngokumalungana nenkolo enayo kuye u Kristu. Lendoda—eyayingu Mfundisi ontsundu ite ukupendula ibonakala ukuba imangalisiwe yilonto kanye,—“ Yini! ngumntwana owapehlelelwayo lo, kwaye kunjalo nje elilungu le Ramente! ”

Ngolu wobelo lokwamkelwa kwama Lungu, ngati kugqatselwe ubukulu bamanani asezincwadini, kwenzakaliswa i Ramente, ize isiqamo sako konke ibe kukubola kwe bandla. Kukade kutandazwa, kucelwa imvuselelo ukuba yenziwe pakati kwetu. Kodwa ke lemvuselelo ifuneka iqalele kobani na? Kubafundisi nabo ngokwabo. Impilo yabo mayibe yengcwaliseke ngokukumbi, bazaliswe ngumonde nenzondelelo emsebenzini wabo, noburoti bokuba bangabi ngamayekelela ekuhleleni oko konakalisa umsebenzi wabo. “Ubukumkani bama Zulu bufunyanwa ngamandla, waye ke nonamandla eya kubufumana ngemizamo.” Mabawapelelisele amandla abo emsebenzini wabo. Kuba ukuka u Satana aliyeke limpuluke ixoba lake ngapandle kokwenza imizamo emikulu, yinto engekoyo; kodwa ke okwangoku uloyiso lubonakala ngati iselolwake.

Ngoko ke siti kwi zihlobo zetu ezi Ntsundu ezingama Kristu, (ngama Kristu siteta awenene wona nanyanisekileyo, anozingiso, nantliziyo zinyulu), pakamani nizilungiselele ululwo olupambi kwenu; zibinqeni izinqe zenu. Bubekeleni nxamnye bonke ubunzima, nilungenele utshaba, nisiti njengaye u Jehoshafat wakudala “Ati ke! Tixo wetu, wobayeka na ungabagwebi aba, kuba tina ngokwetu singenawo amandla okumelana nale ndimbane ingaka eze kulwa nati; singazi kananjalo ukuba siya kwenjenjani na, noko ke amehlo etu wona akuwe.” Njengokuba ke elidabi ilelika Yehova, Yena wosinika ulwoyiso, kuba, “ Lowo ungeletu icala emkulu le kunabo bacasene nati.”

 ISIMANGALO SIKA TlXO

*(Isaiah I.)*

1. U-Yehova uyateta Nani, ntlanga zomuhlaba, Umangele kulw’ izulu, Elokaya lipezulu.
2. Bek’ indlebe wena Zulu, Wena kaya lobunyulu: Ndimangel’ u “ Akunani; ” Ndideliwe ndingu Mdali.
3. Olusapo ndilondlile, Ngoku lungo “Qelesile,” Kanti ndizi kulisele, Ababantu ndizondlele.
4. Qipu kanye! abandazi, Kwa nekaya abalazi,— Kant’ iqwara, kwa nenkomo, Ziyamazi umninizo.
5. Ababantu kupelile Bango “ ’Zweliqelesile ; ” Sebe kaka kamupetu, Sebengenwe nazimpetu.
6. Sekutamba ixalanga; Umpefumlo uyanuka, Yilo ntshontsho, yolo fuqa, Yompefumlo onegq'ita.